Per l'Ordre ECF/313/2008, de 23 de juny, es va aprovar l'aplicació de la Plataforma de serveis de contractació pública.
Aquesta eina, que ha estat i és fonamental per implementar l'estratègia corporativa de contractació electrònica per a tota l'Administració de la Generalitat de Catalunya i el seu sector públic, ha d'anar evolucionant per tal de promoure l'accés de les empreses a la contractació pública, donant impuls especialment a les pimes, en el sentit de facilitar les eines de comunicació entre els òrgans de contractació i els operadors econòmics.
Ara, en l'evolució d'aquesta eina, es dota la Plataforma de noves funcionalitats, complementàries de les ja existents, com és la creació d'un perfil de licitador, des del qual l'empresa interessada pot gestionar totes les transaccions que resultin del seu interès i disposar d'un espai propi de gestió.
Així mateix, cal destacar la creació d'un espai de trobada d'empreses als efectes d'oferir i cercar col·laboracions per accedir a les licitacions i la creació d'una bústia d'innovació on les empreses puguin fer arribar als compradors públics les novetats tecnològiques que es troben disponibles al mercat.
Ara bé, amb l'objectiu de finalitzar la construcció del sistema integral de contractació electrònica, cal completar la Plataforma amb les eines necessàries per a la presentació electrònica de proposicions, com són el sobre digital i la subhasta electrònica.
Recentment, ja ha estat objecte d'aprovació l'aplicació concreta per a la prestació dels serveis de subhasta electrònica integrats a la Plataforma de serveis de contractació pública per l'Ordre ECF/457/2010, de 29 de setembre.
Ara, mitjançant aquesta Ordre, s'incorpora també el servei de sobre digital.
Aquestes eines conformen el sistema integral de contractació pública electrònica de la Generalitat de Catalunya, que permet donar compliment al Pla d'acció sobre administració electrònica i2010 i al Pla d'acció europeu sobre administració electrònica 2011-2015, en garantir que la gestió de la contractació pública pugui efectuar-se per via electrònica, i que respon a la necessitat establerta al Codi europeu de bones pràctiques de facilitar l'accés de les pimes als contractes públics.
Aquestes actuacions són necessàries també per donar compliment a les previsions contingudes en el Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat, i, en especial, a la Llei 29/2010, de 3 d'agost, de l'ús de mitjans electrònics al sector públic de Catalunya, que dóna un impuls decidit a la incorporació dels mitjans electrònics en les relacions de les entitats del sector públic de Catalunya amb les empreses.
En aquest sentit, les eines que ara s'incorporen contribueixen al desenvolupament de la societat de la informació a Catalunya per part de la ciutadania i, molt especialment, en l'àmbit empresarial.
Per tot això, d'acord amb el que disposa l'article 12.1 del Decret 96/2004, de 20 de gener, d'acord amb els informes emesos per l'Agència Catalana de Certificació, la Junta Consultiva de Contractació Administrativa i el Consorci AOC, i en ús de les atribucions que m'han estat conferides pel Decret esmentat i pel Decret 310/2011, de 12 d'abril, de reestructuració del Departament d'Economia i Coneixement,
Creació del Capítol I a l'Ordre ECF 313/2008, de 23 de juny, pel qual s'aprova l'aplicació de la Plataforma de serveis de contractació pública
Es crea el Capítol I, amb el títol "Disposicions generals", que comprèn els articles 1 a 6 ambdós inclosos.
Modificació de l'article 3 de l'Ordre ECF 313/2008, de 23 de juny, pel qual s'aprova l'aplicació de la Plataforma de serveis de contractació pública
Es modifiquen els apartats 2 i 3 de l'article 3 de l'Ordre ECF 313/2008, de 23 de juny, que queden redactats de la manera següent:
"3.2 L'autenticació de totes les persones usuàries que accedeixen a la part de l'aplicació d'ús de l'Administració (BackOffice) es realitzarà a través del Gestor d'Identitats i Control d'Accés a Recursos corporatiu (GICAR).
El control d'accés al BackOffice es farà en base al directori corporatiu de la Generalitat (LDAP: Lightweight Directory Access Protocol-Protocol Lleuger d'Accés a Directoris).
Es permetrà l'accés amb usuari-contrasenya i/o certificat digital d'empleat públic emès o classificat per l'Agència Catalana de Certificació (CATCert).
Les persones usuàries validadores hauran d'accedir necessàriament amb certificat per a realitzar les funcions de publicació d'informació.
3.3 La Plataforma consta dels mòduls següents:
Manteniment i publicació de la informació general de contractació.
Manteniment de dades bàsiques del perfil.
Manteniment d'adreces i contactes del perfil.
Gestió i publicació de documents associats al perfil.
Gestió i publicació de notícies i avisos del perfil.
Gestió i publicació d'enllaços d'interès del perfil.
Manteniment dels estils personalitzats del perfil, per als òrgans d'àmbit
Manteniment i consulta de les dades bàsiques de l'espai.
Gestió i publicació dels documents d'un espai virtual de licitació: propera
licitació, anunci previ, anunci de licitació, adjudicació provisional, adju-
dicació definitiva (mentre duri el règim transitori de la Llei 34/2010, de 5
d'agost), adjudicació, formalització i qüestió de nul·litat.
Sol·licitud de publicació dels anuncis de licitació i adjudicació.
Enviament de notificacions relatives a l'expedient publicat a l'espai virtual.
Intercanvi de preguntes/respostes amb les empreses licitadores.
Recepció de proposicions electròniques.
Manteniment dels àmbits organitzatius, òrgans de contractació i unitats
Manteniment de les persones usuàries associades a un òrgan de contrac-
Enviament de la informació d'expedients tancats a la
Gestió de les propostes innovadores enviades per les empreses licitadores.
FrontOffice (portal de contractació pública).
Consulta dels perfils de contractant.
Consulta de les dades associades al perfil de contractant.
Consulta dels documents publicats associats al perfil de contractant.
Accés al perfil de contractant personalitzat, pels òrgans d'àmbit local i
Cerca, consulta i intercanvi de documents en l'espai virtual per a licitacions
Cerca i consulta d'adjudicacions.
Manteniment de la llista d'expedients d'interès de cada empresa licitadora.
Mostra de disponibilitat de les empreses licitadores per a col·laborar
Consulta de les empreses licitadores que han mostrat interès de col·la-
Bústia d'innovació: enviament de propostes d'innovació adreçades als
Sistema proactiu d'avisos de noves licitacions a través de subscripció i noti-
ficació per diversos canals: correu, SMS i RSS.
Estadístiques d'ús i d'accés als espais virtuals de licitació.
Serveis web per a l'intercanvi de documents de contractació amb la Plataforma.
Consulta de documents a partir del codi segur de verificació (CSV).
Accés a les pàgines per rebre notificació electrònica.
Modificació de l'article 4 de l'Ordre ECF/313/2008, de 23 de juny, per la qual s'aprova l'aplicació de la Plataforma de serveis de contractació pública
Es modifica l'apartat 1 de l'article 4 de l'Ordre ECF/313/2008, de 23 de juny, que queda redactat de la manera següent:
"4.1 La Plataforma contempla la integració amb les següents aplicacions corporatives de la Generalitat de Catalunya:
GICAR (Gestor d'Identitats i Control d'Accés a Recursos), per a l'autenticació de persones usuàries i, en l'àmbit local, IDP d'EACAT (Gestor d'identitats del Consorci Administració Oberta de Catalunya (CAOC)).
PSIS (Plataforma de Serveis d'Identificació i Signatura, de CATCert), per a la certificació de la publicació d'informació.
S (Registre de entrada i sortida) per al registre de presentació de documents i proposicions i, en l'àmbit local, MUX (Multiplexor de registre telemàtic del Consorci Administració Oberta de Catalunya (CAOC)).
GEEC (Gestor Electrònic d'Expedients de Contractació) i altres gestors d'expedients de contractació, per a l'intercanvi de documents de contractació.
iArxiu (Plataforma d'arxiu de documents electrònics de CATCert), per a l'arxivat i conservació de les publicacions realitzades a la Plataforma de serveis de contractació pública (PSCP).
Plataforma electrònica del DOGC, per a l'enviament de sol·licituds de publicació d'anuncis des de la Plataforma i altres publicacions oficials que resultin necessàries (BOE, BOP, DOUE, etc.).
eNotum, per a l'enviament de notificacions i comunicacions electròniques relatives als expedients de contractació.
PICA (Plataforma d'Interoperabilitat i Col·laboració Administrativa), sempre que sigui possible i a mesura que la PICA vagi publicant els serveis.
Mòduls de licitació electrònica: sobre digital, subhasta electrònica i sistema dinàmic de contractació.
Modificació de l'article 5 de l'Ordre ECF/313/2008, de 23 de juny, per la qual s'aprova l'aplicació de la Plataforma de serveis de contractació pública
Es modifica l'apartat 2 de l'article 5 de l'Ordre ECF/313/2008, de 23 de juny, que queda redactat de la manera següent:
"5.2 La modalitat de signatura electrònica admesa per la Plataforma és la signatura electrònica reconeguda, d'acord amb el que preveuen la disposició addicional setzena del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, i l'article 7 del Decret 96/2004, de 20 de gener, pel qual es regula la utilització de mitjans electrònics, informàtics i telemàtics en la contractació de l'Administració de la Generalitat, tal com descriuen l'article 19 de la Llei 11/2007, de 22 de juny, d'accés electrònic dels ciutadans als serveis públics, i els articles 3.3 i 3.4 de la Llei 59/2003, de 19 de desembre, de signatura electrònica.
L'autenticació de totes les persones usuàries que accedeixen al BackOffice de la Plataforma es realitzarà de conformitat amb el que assenyala l'article 3.2 d'aquesta Ordre.
Com a mesura addicional, l'autenticació de persones usuàries que hagin de realitzar les funcions de publicació d'informació i de les persones usuàries que realitzin notificacions electròniques a través del servei d'eNotum, es realitzarà amb certificats digitals de nivell alt emesos o classificats per l'Agència Catalana de Certificació (CATCert) que acreditin la identitat i la condició d'empleat o empleada pública, així com la seva vinculació amb l'ens públic corresponent.
L'accés al Portal (FrontOffice) no està subjecte a control d'accés, excepte pel que fa al perfil de licitador.
L'accés a aquest perfil requereix l'autenticació amb certificat digital emès per una de les entitats de certificació que estiguin classificades per l'Agència Catalana de Certificació (CATCert).
Per a donar d'alta el perfil, cal signatura electrònica reconeguda."
Creació del Capítol II a l'Ordre ECF/313/2008, de 23 de juny, per la qual s'aprova l'aplicació de la Plataforma de serveis de contractació pública
S'afegeix el Capítol II, amb el títol Sobre digital, que conté els articles 7 a 13 ambdós inclosos, amb la redacció següent:
7.1 S'aprova el servei de sobre digital integrat a la Plataforma de serveis de contractació pública, amb l'objectiu de dotar a les administracions públiques de Catalunya i els ens, organismes o entitats del sector públic que en depenen o s'hi vinculen i es troben sotmesos a la normativa de contractes del sector públic, així com a les empreses, d'eines per realitzar el procés de licitació per mitjans electrònics amb garanties jurídiques i tècniques, en els termes establerts en aquesta Ordre.
7.2 El servei està basat en productes de mercat sobre els quals s'han incorporat funcionalitats a mida, desenvolupades d'acord amb els estàndards de programació de la Generalitat de Catalunya.
Tot el programari resideix en les instal·lacions del proveïdor de serveis d'aquesta."
Mitjançant el servei de sobre digital es proveeixen mecanismes per garantir l'enviament i la custòdia de les ofertes de forma segura fins que es donin les condicions d'obertura que permetin l'accés al seu contingut."
9.1 El servei de sobre digital serà accessible per les empreses licitadores des de l'adreça electrònica de la Plataforma de serveis de contractació pública.
Des d'aquesta adreça l'empresa licitadora pot descarregar una aplicació d'escriptori que li permet la preparació i presentació d'ofertes mitjançant sobre digital en aquells expedients per als quals l'òrgan de contractació corresponent ho hagi possibilitat.
En el moment de fer l'enviament de la seva proposta, l'empresa licitadora s'identifica i signa l'oferta amb un certificat digital (signatura reconeguda) emès per una de les entitats de certificació que estiguin classificades per l'Agència Catalana de Certificació (CATCert).
En l'obertura dels sobres es validen totes les signatures mitjançant la Plataforma de Serveis d'Identificació i Signatura (PSIS) de CATCert.
9.2 La part de l'aplicació d'ús de l'Administració consta de diferents elements o aplicacions per als quals s'apliquen els controls d'accessos corresponents:
- Per a les funcionalitats de configuració de sobre digital, las persones gestores accedeixen a l'eina de gestió de la Plataforma de serveis de contractació pública.
L'accés es fa a través del Gestor d'Identitats i Control d'Accés a Recursos corporatiu (GICAR).
Es permet l'accés amb usuari del directori corporatiu de la Generalitat (LDAP: Lightweight Directory Access Protocol-Protocol Lleuger d'Accés a Directoris) i/o certificat digital d'empleat públic emès o classificat per l'Agència Catalana de Certificació (CATCert).
Les persones usuàries validadores han d'accedir necessàriament amb certificat d'empleat públic de nivell alt per a realitzar les funcions de publicació d'informació.
- Per a les funcionalitats d'obertura dels sobres, els custodis -membres de la Mesa- accedeixen a l'aplicació d'obertura.
L'accés es fa mitjançant l'ús de certificats emesos o classificats per l'Agència Catalana de Certificació (CATCert).
9.3 Els serveis de licitació electrònica de sobre digital consten dels components següents:
Manteniment dels sobres d'un expedient.
Manteniment dels custodis d'un expedient.
Manteniment de les dates i intervals d'obertura de cada sobre de l'expedi-
Sincronització amb les dades del perfil de licitador.
Consulta de les condicions de licitació: dades publicades i plecs.
Autenticació, signatura i enviament de l'oferta de forma xifrada.
Seguiment de l'acte d'obertura.
Obertura d'ofertes segons les condicions establertes.
Traspàs de les ofertes obertes a la Plataforma de serveis de contractació
Difusió de les dades públiques de l'obertura.
10.1 El servei de sobre digital preveu la integració amb les aplicacions corporatives següents:
GICAR (Gestor d'Identitats i Control d'Accés a Recursos), per a l'autenticació de persones usuàries i, en el cas del món local, l'accés també és a través de l'IDP d'EACAT (Gestor d'identitats del Consorci Administració Oberta de Catalunya (CAOC).
PSIS (Plataforma de Serveis d'Identificació i Signatura, de CATCert), per a la validació de la signatura dels sobres digitals.
S (Registre de entrada i sortida), per al registre de presentació de documents i proposicions i, en el cas del món local, el MUX (Multiplexor de registre telemàtic del Consorci Administració Oberta de Catalunya (CAOC)
Antivirus, per a la detecció de possibles infeccions de les ofertes presentades quan es procedeix a l'obertura de sobres.
10.2 El servei de sobre digital preveu igualment la possibilitat d'ús d'aquest per part d'altres administracions i ens públics de Catalunya."
Certificacions i mesures de seguretat
11.1 El servei de sobre digital és accessible per a les empreses licitadores a través de la Plataforma de serveis de contractació pública, la qual constitueix la seu electrònica de contractació pública per als òrgans de contractació incorporats, amb els efectes que descriu l'article 10 de la Llei 11/2007, de 22 de juny, d'accés electrònic dels ciutadans als serveis públics.
La Plataforma utilitza per a la identificació i garantia d'una comunicació segura un certificat de seu electrònica emès o classificat per l'Agència Catalana de Certificació (CATCert).
D'aquesta manera, la comunicació entre les persones usuàries i la Plataforma es fa mitjançant protocol segur de comunicacions SSL, el qual xifra les dades intercanviades entre les parts, garantint la seva confidencialitat.
11.2 La modalitat de signatura electrònica admesa pel servei de sobre digital és la signatura electrònica reconeguda, d'acord amb el que preveu la disposició addicional setzena del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, i l'article 7 del Decret 96/2004, de 20 de gener, pel qual es regula la utilització de mitjans electrònics, informàtics i telemàtics en la contractació de l'Administració de la Generalitat, tal com es descriu a l'article 19 de la Llei 11/2007, de 22 de juny, d'accés electrònic dels ciutadans als serveis públics, i als articles 3.3 i 3.4 de la Llei 59/2003, de 19 de desembre, de signatura electrònica.
11.3 L'autenticació de totes les persones usuàries es realitza a través del Gestor d'Identitats i Control d'Accés a Recursos corporatiu (GICAR).
En el cas dels òrgans de contractació de l'àmbit local, el control d'accés es farà en base a l'eina de gestió d'identitats de l'extranet de les administracions catalanes, l'EACAT, que gestiona el Consorci Administració Oberta de Catalunya (CAOC).
Com a mesura addicional, l'autenticació de persones usuàries validadores es realitza amb certificats digitals de nivell alt emesos o classificats per l'Agència Catalana de Certificació (CATCert) que acreditin la identitat i la condició d'empleat o empleada pública de les persones, així com la seva vinculació amb l'ens públic corresponent.
11.4 Les empreses licitadores han de signar les proposicions presentades amb sobre digital emprant certificats digitals de signatura reconeguda que hagin estat emesos o classificats per l'Agència Catalana de Certificació (CATCert).
11.5 La comunicació entre les persones usuàries i el servei de sobre digital es fa mitjançant URL xifrada pel protocol SSL.
Per a la comunicació entre l'aplicació i altres sistemes d'informació externs a la Generalitat amb els quals s'integra, s'utilitza un protocol segur de xifrat SSL que garanteix la confidencialitat de la informació amb autenticació certificada de totes dues parts.
A aquest efecte, l'aplicació empra un certificat de dispositiu d'aplicació digitalment assegurada (CDA), emès per l'Agència Catalana de Certificació (CATCert), per garantir la identitat dels sistemes que intercanvien la informació.
11.6 Les ofertes electròniques a presentar per les empreses licitadores són xifrades en local (a l'ordinador de l'empresa licitadora) abans de ser enviades.
Per aquest xifrat s'utilitza un joc d'algorismes de xifrat estàndard.
Seguint les recomanacions estàndards, les claus de desxifrat i els documents xifrats, una vegada enviats, s'emmagatzemen i securitzen per separat.
L'obtenció de les claus de desxifrat de les ofertes només es pot realitzar una vegada es donen les condicions temporals i d'identificació dels custodis configurats per a cada licitació."
12.1 Tota la informació de configuració del sobre digital que defineix els/les usuaris/àries gestors/es se certifica en el moment de la seva publicació a la Plataforma, juntament amb la resta d'informació de l'expedient.
12.2 Les ofertes són xifrades a l'escriptori de licitador utilitzant mecanismes estàndards de xifrat, enviades posteriorment per canal segur i dipositades al repositori segur, on es custodien de forma que només es poden recuperar amb els drets d'accés necessaris.
Aquests drets d'accés només el tenen els custodis designats, validant la seva identitat una vegada es compleixi el moment d'obertura establert.
12.3 D'acord amb el que preveu la disposició addicional setzena del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, en el moment que l'empresa licitadora iniciï l'enviament de la seva oferta, s'envia de forma immediata i síncrona el resum criptogràfic del seu contingut i es fa un apunt al registre d'entrada amb el resum criptogràfic, quedant com a constància de la presentació.
A continuació, i de forma asíncrona, també es fa la transmissió de tota l'oferta pròpiament dita, donant un termini de 24 hores per a la seva recepció i per a considerar completada la presentació.
En cas de no poder accedir al contingut d'una oferta perquè l'arxiu estigui danyat, es recorre a la còpia local generada automàticament a l'escriptori de licitador comprovant que el resum criptogràfic coincideix amb el que consta al registre d'entrada.
El resum criptogràfic (signat per l'empresa licitadora) de cada oferta permet comprovar que el seu contingut no s'ha alterat des del moment de l'enviament per part de l'empresa licitadora.
12.5 L'empresa licitadora s'identifica i signa l'oferta amb un certificat digital classificat per l'Agència Catalana de Certificació (CatCert).
En l'obertura dels sobres es validen totes les signatures mitjançant la Plataforma de Serveis d'Identificació i Signatura (PSIS) de CATCert."
Les empreses licitadores que vulguin presentar les seves proposicions per mitjans electrònics han d'estar inscrites en el Registre electrònic d'empreses licitadores de la Generalitat de Catalunya i donades d'alta al perfil de licitador de la Plataforma de serveis de contractació pública.
Les persones que actuen en representació de les empreses licitadores han d'estar inscrites en aquest mateix Registre, amb poders suficients per a licitar, i disposar de certificat electrònic amb signatura electrònica reconeguda."
Barcelona, 22 de febrer de 2012